یەکەم حوکمی دادگا سەبارەت بە ڕووداوەکانی هیوسبی دەرچوو
ئەمڕۆ یەکەم حوکمی دادگا لەسەر تەنگژەکانی ئەم دواییەی گەڕەکی هیوسبی دەرچوو، بەپێی بریاری دادگا پیاوێکی 26 ساڵانە بە شەش مانگ زیندانی سزا دراوە بەهۆی سووتاندنی دوو ئوتومبێل لە 29 مانگی مایدا، واتا کاتی پێکدادانەکانی پۆلیس و لاوانی ئەو گەڕەکە.
ئەو پیاوە هەروەها بە تاوانی هەڕەشە، لێخوڕینی نایاسایی ئوتومبێل، سەرخۆشی و تاوانی ماددەی هۆشبەر حوکم دراوە، جگە لەوەش دەبێت 10 هەزار کرۆن قەرەبوو بداتەوە.
جێی باسە ئەو پیاوە پیشتر لای پۆلیس ناسراوە و ئەو کاتەی ئەو تاوانانەی ئەنجام داوە لەأێر چاودێری پۆلیسدا بووە.